text: बिहार के मुजफ्फरपुर के ‘बालिका गृह’ नाम के नारी निकेतन में 34 मासूम बच्चियों के साथ दरिंदगी के मामले ने देश भर में तूफान मचा दिया है। इस मामले में विपक्ष के बढ़ते दबाव के बीच बिहार सरकार की समाज कल्याण मंत्री मंजू वर्मा को इस्तीफा तक देना पड़ा है। इस बीच पटना के एक आश्रय गृह में पिछले दिनों दो महिलाओं की संदिग्ध परिस्थितियों में मौत के बाद एक और महिला की मौत व दो लड़कियों के लापता होने का मामला सामने आने के बाद सनसनी मच गई है।